DuBose Heyward

Edwin DuBose Heyward (født 31. august 1885 i Charleston, død 16. juni 1940 i Tryon) var en amerikansk forfatter, best kjent for sin novelle Porgy fra 1925 som dannet grunnlaget for et skuespill av hans kone Dorothy. Skuespillet Porgy inspirerte George Gershwin i 1935 til operaen Porgy and Bess med musikk av George Gershwin og som senere i 1959, ble til filmen med samme navn. Heyward skrev også andre noveller og skuespill så vel som en barnebok The Country Bunny and the Little Gold Shoes (1939).

Liv og karrière 
Heyward ble født i 1885 i Charleston i South Carolina. Han var en etterkommer av dommer Thomas Heyward Jr., representant fra Sør-Carolina til Den kontinentale kongress og en av dem som undertegnet De forente staters grunnlov, Declaration of Independence.

Som barn og ung mann var Heyward ofte syk. Han fikk polio da han var 18 år gammel og to år senere fikk han tyfoidfeber, og året etter ble han igjen syk med plevritt. Selv om han beskrev seg selv som en  «miserable student» som var uinteressert i å lære og droppet ut av high school det første året 14 år gammel, hadde han en livslang og seriøs interesse for litteratur. Han tilbragte tiden i sykesengen med å skrive vers og historier.

I 1913 skrev Heyward skuespill i en akt, An Artistic Triumph, som ble fremført i et lokalt teater. Selv om det var et derivativt arbeid som åpenbart var lite løfterikt, oppmuntret denne lille suksessen ham til å fortsette på en litterær løpebane. I 1917 mens han var rekonvalesent, begynte han seriøst å arbeide med fiksjon og poesi. I 1918 utga han sin første novelle, The Brute, som kom på trykk i Pagan «et magasin for eudamonister».

Året etter møte han Hervey Allen som var lærer ved Porter Military Academy. De ble nære venner og stiftet Poetry Society of South Carolina hvis oppgave var å fornye sørstatslitteraturen. Heyward redigerte selskapets årbøker frem til 1924 og bidro med det meste av innholdet. Hans dikt ble godt mottatt og førte til en utmerkelse, «Contemporary Verse» i 1921.

Ekteskap og familie 
Heyward og hans kone, Dorothy, som han møtte i MacDowell Colony i 1922, tilbrakte mange år i Charleston. Deres eneste barn, Jenifer Dubose Heyward, ble født i 1930 i New York og ble skulptør, skuespiller og medlem av Ballet Russe de Monte Carlo. Hun giftet seg med Judson Wood jr. og døde i 1984.

Litterær karrière 
I 1924 var Heyward så økonomisk uavhengig at han kunne bruke all sin tid på skrivning. Han utga først en diktsamling, Jasbo Brown and Other Poems (1924). Mellom skrivingen skjøtte han på inntektene med å undervise i sørstatslitteratur ved ulike colleges og ved Porter Military Academy.

Broadway åpnet sesongen i 1927 med Porgy som ble forholdsvis godt mottatt, slik som Gershwins opera Porgy and Bess (1935) som kom åtte år senere. Operaen fulgte stykket nesten helt til punkt og prikke, mens både teaterstykket og operaen avvek fra novellen, spesielt mot slutten. Store deler av dialogene ble det satt musikk til i operaoppsetningen.

Referanser

Eksterne lenker 
 
 
 
 
 
  Porgy, edited with introduction and resources by Kendra Hamilton, American Studies, University of Virginia. This article contains an error; the 1959 film of Porgy and Bess was released by Columbia Pictures, not by MGM.

Forfattere fra USA